Op til fire biler stødte tirsdag morgen sammen på motorvejen nord for Svenstrup. Det gik ud over trafikken.

Et harmonikasammenstød på motorvejen ved Svenstrup gav trafikale problemer tirsdag morgen omkring klokken 08. Uheldet skete kort før klokken 08, hvor omkring fire biler stødte sammen i nordgående retning nord for Svenstrup. Uheldet skete i yderste spor og gav kødannelser. Der skete ingen alvorlige personskader, men en enkelt person meldte om nakkesmerte efter uheldet.